**459/2015.(XII.10.) Kgy. sz. határozat**

A Közgyűlés a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a szombathelyi 1290 hrsz-ú, Szófia u 31. szám alatti, 80 m2 területű ingatlan ingyenes használatát 2016. január 1. napjától 2016. december 31. napjáig engedélyezi az Alpokalja Nagycsaládos Egyesület részére működésének elősegítése céljából.

A Közgyűlés az Egyesület részére ingyenes használatot biztosít az alábbi feltételekkel:

* az ingyenes használati jogviszony időtartama 2016. január 1. napjától 2016. december 31. napjáig terjedő határozott időtartam**,** azzal a kikötéssel, hogy amennyiben az ingatlant az Önkormányzat ezen időtartam alatt értékesíti, úgy megfelelő csereingatlan biztosításáról gondoskodik az Egyesület részére,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy az Alpokalja Nagycsaládos Egyesülettel az ingyenes használatra vonatkozó megállapodást megkösse.

A Közgyűlés felkéri a polgármestert, hogy a 2016. évi vagyonkoncepció összeállítása során vizsgálja meg a Szófia utca 31. szám alatti ingatlan értékesítésének lehetőségét.

A Közgyűlés felkéri a polgármestert, hogy az ingatlan értékesítése esetén a csereingatlan biztosítására vonatkozó javaslatát terjessze a Közgyűlés elé.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő**: 2015. december 31.